
R E F E R A T

privind aprobarea suplimentării Agendei manifestărilor culturale din anul 2015

 ale Casei de Cultură a Municipiului Timişoara
Prin HCL 52 din 13.02.2015 a fost aprobată Agenda manifestărilor culturale din anul 2015 ale Casei de Cultură a Municipiului Timişoara.
Prin adresa cu nr. SC2015 - 011877/ 06.05.2015,  Casa de Cultură a Municipiului Timişoara solicită suplimentarea Agendei manifestărilor culturale din anul 2015 cu suma de 110 000 lei. Proiectul cu care se doreşte suplimentarea Agendei manifestărilor culturale din anul 2015 ale Casei de Cultură a Municipiului Timişoara este:

1. Strategii de Dezvoltare pentru învăţământul superior timişorean şi românesc – Consorţiul Universitaria: Suma necesara: 110.000 lei

Acest proiect, înregistrat cu SC2015 – 003954 din 13.02.2015, pentru care se solicită suplimentarea Agendei manifestărilor culturale pe anul 2015 este un eveniment de anvergură ce se va desfăşura între 15-17 mai 2015 şi  promovează imaginea Timişoarei. 
Proiectul Strategii de Dezvoltare pentru învăţământul superior timişorean şi românesc – Consorţiul Universitaria este depus de Universitatea de Vest din Timişoara şi are drept scop identificarea elementelor necesare pentru definirea unei strategii de dezvoltare pe termen mediu şi lung a învătământului superior din Timişoara, astfel încât Timişoara să devină cel mai reprezentativ furnizor de educaţie şi cercetare avansată din zona de vest a ţării.
Cadrul de dezvoltare al învăţământului superior din Timişoara ca element al strategiei de dezvoltare pentru învăţământul superior timişorean, în acord cu practicile ce există la nivelul universităţilor membre ale consorţiului Universitaria, reprezită principalul obiectiv pe care prezentul proiect îşi propune să-l dezvolte.
De asemenea, valorificarea resurselor de care dispune Timişoara, în calitate de principal centru universitar regional, impun cu necesitate transformarea oraşului ca promotor al dezvoltării sociale şi al creşterii atractivităţii oraşului, atât în ceea ce priveşte viitorii studenţi, cât şi actorii mediului socioeconomic care să valorifice potenţialul de cunoaştere ştiinţifică şi expertiza profesională a capitalului uman. 
Din bugetul de venituri şi cheltuieli al acestui proiect, care solicită finanţare nerambursabilă din partea Consiliului Local al municipiului Timişoara în valoare de 149 850 lei, propunem sprijinirea acestui proiect cu suma de 110 000 lei.
În acest scop solicităm suplimentarea bugetului Agendei manifestărilor culturale ale Casei de Cultură a Municipiului Timişoara pe anul 2015, conform Anexa 1, cu suma de 110.000 lei din cap.67.02 „Cultura, recreere si religie” (67.02.50 Altele)

